MApN: ”Dezinformare grosolană cu privire la incendierea unui așa-zis depozit de carburanți pe teritoriul României”
Ministerul Apărării Naționale (MApN) anunță că pe rețelele sociale s-a viralizat o informație falsă legată de presupusa incendiere a unui depozit de carburanți din Bragadiru. Informația a apărut pe contul din platforma X (fostă Twitter) al unui așa-zis centru de studii ale războiului, dar și pe canale asociate propagandei Federației Ruse în rețelele sociale Telegram, VK, YouTube și Reddit.